АҚПАРАТ
Қылмысқа қарсы күрестің 2024–2028 жылдарға арналған бірлескен шараларының мемлекетаралық бағдарламасына, 2024–2028 жылдарға арналған кешенді бірлескен және (немесе) келісілген ведомствоаралық жедел-профилактикалық іс-шараларды өткізу жоспар-кестесіне, сондай-ақ ІІМ комитеттері мен департаменттерінің 2026 жылдың екінші тоқсанына арналған мемлекетаралық арнайы операциялар мен республикалық жедел-профилактикалық іс-шараларды өткізу жоспарына сәйкес адам саудасына байланысты фактілерді анықтау және жолын кесу мақсатында Қазақстан Республикасы аумағында 22–24 сәуір аралығында «STOP трафик» республикалық жедел-профилактикалық іс-шарасы (бұдан әрі – ЖПІШ) өткізілді. 
Іс-шара барысында адам саудасына байланысты 41 қылмыс тіркелді. Жезөкшелікпен айналысуға, сексуалдық сипаттағы өзге де қызметтер көрсетуге немесе жеңгетайлық жасауға арналған үй-жайларды көрінеу бергені үшін 146 әкімшілік құқық бұзушылық, қоғамдық орындарда тиісу фактілері бойынша 758 құқық бұзушылық анықталды. 694 адам есепке қойылды. 
Жұмысты одан әрі жетілдіру мақсатында ІІМ мүдделі мемлекеттік органдармен бірлесіп сотқа дейінгі тергеп-тексеру мәселелерін ғана емес, құқықтық базаны қалыптастыруды, профилактикалық жұмысты ұйымдастыруды және адам саудасы фактілерін анықтауды қамтитын бірқатар кешенді шаралар қабылдауда:
[bookmark: _GoBack]– 2024 жылғы 5 шілдеде Мемлекет басшысының тапсырмасы бойынша ІІМ әзірлеген «Адам саудасына қарсы іс-қимыл туралы» алғашқы арнайы Заң қабылданды (2024 жылғы 5 қыркүйектен бастап қолданысқа енгізілді). Заңды іске асыру мақсатында мемлекеттік органдар 19 заңға тәуелді акт әзірледі (ІІМ – 6, ЕХӘҚМ – 5, ДСМ – 2, ҰҚК ШҚ, СІМ, МАМ, ОМ, КМ және ӘМ – бір-бірден); 
– адам саудасына қарсы іс-қимыл жөніндегі ведомствоаралық және өңірлік комиссиялардың құрамы қайта бекітіліп, жаңартылды және кеңейтілді;
– адам саудасына қарсы іс-қимыл саласындағы тәуекелдерді бағалаудың, сондай-ақ адам саудасы құрбандарын көмек көрсетуге жіберудің жаңа қағидалары әзірленді. Бұл шаралар осындай қылмыстардың жасырын қалу деңгейін төмендетуге бағытталған; 
– 2024 жылғы қарашада адам саудасына байланысты істер бойынша туындайтын мәселелерді түсіндіру мақсатында Жоғарғы Соттың 2012 жылғы 29 желтоқсандағы № 7 «Адам саудасы үшін жауаптылық белгілейтін заңнаманы қолдану практикасы туралы» нормативтік қаулысына өзгерістер мен толықтырулар енгізілді;
– шекара кеңістігінде ұлттық заңнама талаптарының сақталуын қамтамасыз ету мақсатында адам саудасына қарсы іс-қимыл мәселесі ҰҚК Шекара қызметінің аумақтық бөлімшелері мен аумақтық полиция органдарының бірлескен іс-қимыл тетігіне енгізілді. 
Адам саудасына байланысты қылмыстардың профилактикасы, алдын алу және оларға қарсы күрес жөніндегі Үкіметтің 2024–2026 жылдарға арналған іс-шаралар жоспарын іске асыру жалғасуда.
Халықаралық ұйымдармен (ХКҰ, ЕҚЫҰ, БҰҰ ЕҚБ) және үкіметтік емес ұйымдармен тұрақты негізде өзара іс-қимыл жүргізілуде.
Осы бағыттағы жұмыстар жалғасуда. 

